एनयूएलएम की प्रगति को और बढ़ाने का होगा प्रयास: आयुक्त
कोटा| दीनदयालउपाध्याय अन्त्योदय योजना के अन्तर्गत गुरूवार को नगर निगम के ‘‘ए’’ ब्लाॅक स्थित सभागार में आयुक्त डाॅ. विक्रम जिन्दल की अध्यक्षता में महिलाओं के स्वयं सहायता समूहों की एक बैठक हुई। जिसमेें सिटी लेवल फेडरेशन एरिया लेवल फेडरेशन की 38 महिला पदाधिकारियों ने भाग लिया। आयुक्त डाॅ. विक्रम जिन्दल ने बैठक में कहा कि डे-एनयूएलएम के अन्तर्गत कोटा राजस्थान में प्रथम स्थान पर है और नवाचार के जरिए इसकी प्रगति को और बढ़ाया जाएगा। उन्होंने कहा कि उद्यमी महिलाओं को और अधिक आर्थिक सम्बल मिले, इसके लिए साप्ताहिक हाट बाजार के माध्यम से महिलाओं द्वारा निर्मित उत्पादों की बिक्री करवाई जाएगी। उन्होंने पदाधिकारियों से कहा कि वो अधिक से अधिक महिलाओं को बैंक ऋण उपलब्ध कराने के प्रयास करें, जिससे रोजगार के अवसर बढ़ सके। आयुक्त ने आश्वस्त किया कि उद्यमी महिलाओं की समस्याओं का प्राथमिकता से निराकरण किया जाएगा और उन्हें आवश्यकतानुसार कौशल प्रशिक्षण दिया जाएगा। उपायुक्त राजेन्द्र सिंह चारण ने कहा कि जिन महिलाओं के घर में शौचालय नहीं है, वो एरिया लेवल फेडरेशन के माध्यम से शौचालय निर्माण करवा सकती है। एनयूएलएम अध्यक्ष रेखा लखारा ने महिला समूहों के रिवोलविंग फंड के चैक बनाकर शीघ्र वितरित किए जाएंगे। बैठक में उपायुक्त राजेश डागा भी उपस्थित थे।
hin_Deva hin_Deva